मणिबंध से मोटे तौर पर आयु का भी अनुमान लगाया जाता है परन्तु यह अन्तिम सत्य नहीं है। आयु के लिए हाथ के अन्य लक्षण भी देखने चाहिए। अखण्डित एक रेखा युक्त मणिबंध से 25-30 वर्ष, दो से 50-55 वर्ष, तीन से 75-80 वर्ष एवं चार पर शतायु माना जाता है। (देखें चित्र संख्या-259) मणिबंध की रेखायें सुस्पष्ट, सुन्दर पुष्ट हों तो जातक स्वस्थ, प्रसन्न, भाग्यशाली एवं दीर्घजीवी होता है। अस्पष्ट एवं दोषयुक्त रेखा होने से जातक व्यर्थ में खर्च करने वाला हो जाता एवं स्वास्थ्य भी हल्का रहता है।